വെള്ളത്തില്വീണ യാത്രക്കാരന് ബോട്ടു ജീവനക്കാര് രക്ഷകരായി മണ്ണഞ്ചേരി: തലചുറ്റി വെള്ളത്തില് വീണ യാത്രക്കാരനെ രക്ഷപ്പെടുത്തി ബോട്ടു ജീവനക്കാര്. ചേന്നങ്കരി സ്വദേശിയായ ഓട്ടോ ഡ്രൈവര് ടോമിച്ചനാണ് തല ചുറ്റിവെള്ളത്തില് വീണത്. തിങ്കളാഴ്ച രാത്രി 7.40ന് ആലപ്പുഴ ബോട്ട്ജെട്ടിയിലാണ് സംഭവം . ചേന്നംങ്കരിയിലേക്ക് പോകാന് പുളിങ്കുന്ന് ബോട്ടില് യാത്ര ചെയ്യാനെത്തിയതായിരുന്നു ടോമിച്ചന്. ഇയാള് വെള്ളത്തിലേയ്ക്ക് വീഴുന്നത് സീ കുട്ടനാട് ബോട്ടിലെ ജീവനക്കാരായ സ്രാങ്ക് ആര്യാടന് രതീഷ്, ലാസ്ക്കര് സുജിത്ത് എന്നിവരുടെ ശ്രദ്ധയില്പ്പെട്ടു. ഡ്യൂട്ടികഴിഞ് ബോട്ടില് ഇരിക്കുന്നതിടയിലാണ് ഇയാള് മലിനമായ തോട്ടിലേക്ക് വീഴുന്നത് ജീവനക്കാരുടെ ശ്രദ്ധയില്പെട്ടത്. ഉടന് ജീവന്രക്ഷാ ഉപകരണമായ ലൈഫ്ബോയ ഇട്ടുകൊടുത്തെങ്കിലും അവശനായ ടോമിച്ചന് ഇതില് പിടിച്ച് രക്ഷപ്പെടാന് കഴിഞ്ഞില്ല. ഇതേ തുടര്ന്ന് സ്രാങ്ക് രതീഷ് വെള്ളത്തിലേക്ക് ചാടി ഇയാളെ കരയ്ക്ക് എത്തിച്ചു. പ്രഥമ ശുശ്രൂഷ നല്കി ഇയാളെ യാത്രയാക്കിയതോടെ നാട്ടുകാര് ജീവനക്കാരെ അഭിനന്ദിച്ചു.